Minst 33 døde etter angrep mot marked i Aleppo
Det var fly fra syriske myndigheter som sto bak angrepet mot markedet, opplyser den London-baserte eksilgruppa Syrian Observatory for Human Rights (SOHR). Folk på stedet mener at det var minst 40 mennesker som ble drept. Onsdag døde 18 personer da en skole ble truffet under et luftangrep som var rettet mot den delen av Aleppo som er kontrollert av opprørere. Ti av de drepte var barn. Forrige uke gjennomførte syriske regjeringsstyrker flere luftangrep i nærheten av Aleppo, og minst 27 personer ble drept. Luftangrepet mot skolen kom dagen etter at over 100 mennesker, de fleste av dem sivile, ble drept i et dobbelt bilbombeangrep i et regjeringskontrollert område av Homs. Islamister har tatt på seg ansvaret for disse bombene.
Minst 33 mennesker ble drept under et flyangrep som rammet et populært marked i Aleppo torsdag, opplyser en syrisk eksilgruppe.